Ådne Cappelen

Ådne Cappelen (født 15. mars 1950 i Stavanger) er en norsk økonom og forsker i gruppe for makroøkonomi i Statistisk sentralbyrå. 

Ådne Cappelen var elev ved Stavanger katedralskole.Han har cand.oecon. i samfunnsøkonomi fra Universitetet i Oslo.
Fra 1987 til 1998 var han forskningsleder for gruppe for makroøkonomi i SSB, og fra 1999 til 2009 SSBs forskningsdirektør. 

Cappelen ledet fordelingsutvalget som analyserte tiltak om inntektsfordeling. Han har dessuten vært medlem i Steigum-utvalget i 1988, Holden-utvalget i 2000 om strategi for sysselsetting og verdiskaping og Effektutvalget i 2004. Fra 2010 er han leder for Det tekniske beregningsutvalget for inntektsoppgjørene. 

Han har innehatt mange slags verv. Han har vært styremedlem for Ullevål sykehus. Han etterfulgte i 2006 Christian Thommessen som styremedlem for NTNU.

Hans far var statsråd Andreas Cappelen (1915–2008). Se ellers Cappelen (slekt).

Referanser

Eksterne lenker 
 ssb.no Ådne Cappelens biografiside
 

Norske samfunnsøkonomer
Personer fra Stavanger kommune
Fødsler i 1950